FAGPLAN FOR PRAKTISK PEDAGOGISK UTDANNING VED HSH 
Deltid 60 studiepoeng (20 vekttal)  over 2 år
1. GENERELL DEL

Denne studieplanen bygger på Rammeplan for praktisk-pedagogisk utdanning, fastsatt av UFD i april 2003. Fagplanen for deltidsstudiet i PPU er utformet med tilpasning til den spesielle målgruppen som studietilbudet siktes inn mot. 
Målgruppen er studenter med ulik yrkeserfaring, alderssammensetning og fagkompetanse. Studiet kombineres med arbeid i skolen og går over 4 semester. Erfaring fra tidligere studievirksomhet vil variere. At studentene bor spredt geografisk vil også påvirke organisering av studiemiljøet. 

Studiet er i stor grad basert på bruk av informasjonsteknologiske verktøy.
Fagplanen åpner for en interaktiv studieform slik at studentene hele tiden kan holde seg orientert om progresjonen i studiet.


1.1 OVERORDNEDE INTENSJONER

I samsvar med Rammeplanens krav om praksisbasering, tar studiet utgangspunkt i studentenes egne erfaringer fra arbeidet i klasserommet/ verkstedet, og perspektivet flyttes gradvis fra læreren over på eleven, og til sist mot skolen som samfunnsinstitusjon. Studentenes daglige virke i skolen og deres ulike erfaringsbakgrunn vil videre aktualisere behovet for både medinnflytelse og medansvar for innhold og arbeidsmåter, og at studiet i stor grad orienteres i 

forhold til konkrete utfordringer studentene møter i egen klasse (funksjonsorientering).


Følgende hovedprinsipper vektlegges i studiet:

· praksisbasert og funksjonsorientert tilnærming

· integrert helhetlig utdanning (pedagogikk, fagdidaktikk og praksis)

· aktiv studentdeltakelse (medinnflytelse og medansvar)

· problemorientert og refleksjonsorientert læring


Studiet bygger på det konstruktivistiske prinsippet om at kunnskap utvikles ved at studenten er aktiv og medansvarlig i læringssituasjonen. Kunnskapen er et resultat av samspillsprosesser både mellom studentene, mellom student og lærer, og mellom studenten og ytre omgivelser eller erfaringer. Profesjonskunnskap for læreryrket utvikles i møtet mellom studentene og det kunnskapstilfanget som både praksisfeltet og teoretiske studier kan bidra med. Læringsutbyttet vil være preget av individuelle forutsetninger, egne forventninger og fortolkningsrammen rundt det som skal læres.

Studiet baserer seg på forståelsen av at kunnskap gir perspektiv i lærerarbeidet og at lærerarbeid i seg selv er kunnskapsutviklende.

I studiet vil en legge opp til en refleksjonsprosess hvor studenten må gjøre greie for sine valg med hensyn til planlegging, tilrettelegging, gjennomføring og vurdering av undervisning og læring. Kunnskap (praksis-, pedagogisk- og fagdidaktisk kunnskap) blir med andre ord anvendt som verktøy i refleksjonsprosessen. 

Ulike menneskesyn, kunnskaps- og læringssyn virker inn på de valg som blir gjort i undervisnings- og opplæringssammenheng og vil derfor være tema gjennom hele studiet. Både fag- og yrkesdidaktikk i utdanningen er innsiktet mot planlegging, gjennomføring og kritisk vurdering av undervisning og læring. I fagdidaktikk står spørsmål knyttet til læring av fag/fagområder som skolefag sentralt. Yrkesdidaktikken opererer derfor i skjæringspunktet mellom yrkesfagene, slik de kommer til anvendelse i yrkeslivet, og fagene, slik de framstår i fag- og yrkesopplæringen.

1.2 MÅL OG INNHOLD
Studiet forholder seg til de 3 målområdene og de 5 kompetansekravene som rammeplanen for praktisk-pedagogisk utdanning foreskriver.

Målområdene er: 
Læreren og eleven/lærlingen, læreren og organisasjonen og læreren og samfunnet 

Kompetansekravene er: 
Faglig kompetanse, didaktisk kompetanse, sosial kompetanse, endrings- og utviklingskompetanse og yrkesetisk kompetanse. 
I tillegg kommer målområder fra de relevante rammeplanene i fag- og yrkesdidaktikk. 

Gjennom studieområdene fagdidaktikk og pedagogisk teori vil en ut fra ulike perspektiver belyse 3 

fokusområder:


· Tilrettelegging for læring og utvikling ( læreren i fokus )

· Læring og læreforutsetninger ( eleven i fokus )

· Samfunn, skole og elev ( samfunnsperspektivet- samspill individ-skole-samfunn ) 


Disse fokusområdene utgjør de 3 hoveddelene i studiet, der en også gjennom praksis vil sette søkelyset på de hovedområdene som tas opp, slik at teoristoffet i fagdidaktikk og pedagogikk kan benyttes som forståelsesramme for det som studenten opplever i praksis. 

Hovedfokus 1. (1. og 2. semester) Tilrettelegging for læring og utvikling ( læreren i fokus )


Hovedfokus settes på læreren og lærerprofesjonen, ulike sider ved lærerens

oppgaver, samarbeidet mellom kolleger, og samarbeidet mellom skole og hjem.

Didaktikkens hva og hvordan


· Lærerrollen

· Planlegging og tilrettelegging av undervisning og læring, didaktisk refleksjon

· Elevvurdering, og vurdering av undervisning og læringsresultat 

· Læreplanarbeid, lokal læreplanutvikling

· Veiledning

· Lærersamarbeid, kollegaveiledning

· Ulike didaktiske modeller og kunnskapssyn

· Observasjon og selvevalueringsstrategier

· Fra vitenskap/yrkesfag til skolefag. Hva, hvorfor og hvordan?

· Sosialpedagogisk arbeid

Fagdidaktisk innsikt, det vil bl.a. si innsikt i begrunnelsen for eget fag som skolefag, er en nødvendig forutsetning for et reflektert forhold til egen undervisning. Å planlegge, gjennomføre og vurdere undervisning og læringsarbeid utgjør kjernen i lærerens arbeid. Dette forutsetter solide faglige kvalifikasjoner og reflekterte begrunnelser for de valg som treffes. Å være motivert for videre utvikling og læring er en viktig egenskap hos en lærer. Selvevaluering, observasjon og refleksjon over egen praksis og praksisteori, kan bidra til å gi bedre innsikt i problemer knyttet til undervisning og læring. I tillegg er det nødvendig for å møte nye utfordringer etter hvert som vilkårene for opplæringen endres. I dette semesteret vil en fokusere på egne og andres forventninger knyttet til det å være lærer.

Lærerrollen – forventningene/ kravene fra læreplanen om nye arbeidsmåter i fagene stiller nye krav til refleksjon rundt det å undervise og legge til rette for læring. Lærerrollen ”fra foreleser til veileder” vil bli særskilt vektlagt.

Følgende målområder skal det derfor arbeides spesielt med:


· refleksjon over undervisning og tilrettelegging for læring

· egenutvikling

· kommunikasjon og samarbeid

· refleksjon over generell didaktikk/fagdidaktikk og pedagogikk

Studentene skal kunne:


· reflektere over egen undervisningspraksis, og på bakgrunn av læringssyn og praksisteori kunne 


reflektere over og drøfte egen og andre sin undervisningspraksis

· være seg bevisst forventningene om å delta i faglig og pedagogisk utviklingsarbeid i eget 


fag/yrkesfag

· vurdere krav til egen utvikling med utgangspunkt i læreplanene for opplæringen

· være seg bevisst forventningene om å delta i ulike former for skolevurdering og organisasjons-


utvikling.

· analysere og bruke læreplaner som grunnlag for konkret planlegging av enkelttimer/arbeidsøkter eller lengre perioder

· lage realistiske og faglig holdbare undervisningsplaner ut fra kjennskap til rammebetingelsene for læring ved opplæringsinstitusjonen

· begrunne sammenhengen mellom mål og valg av innhold, arbeids- og vurderingsformer med 



utgangspunkt i læreplanen for de(t) aktuelle fag(et) og 


-

reflektere over egen veiledningsstil

· Drøfte egen og andre sin praksisteori gjennom refleksjoner med andre deltakere i basisgruppen

Hovedfokus 2. (2. og 3. semester) Læring og læreforutsetninger ( eleven i fokus )


Hovedfokus settes på eleven i klasserommet eller verkstedet, ulike syn på læring,

forholdet mellom læring og undervisning/instruksjon, og tilpasning av undervisningen.


Didaktikkens hvorfor og hvordan


· Barn- og unges kognitive og sosiale utvikling

· Barn og unges personlighetsutvikling og identitetsdannelse

· Motivasjon og selvoppfatning

· Læreforutsetninger og læringsprosesser

· Tilpasset opplæring og spesialpedagogiske problemstillinger

· Kommunikasjon og samspill 

· Klasseledelse og klassemiljøarbeid. 

· Individuell læring og læring gjennom samarbeid.

· Modellæring
Skolen skal ruste barn og unge til å kunne møte ulike oppgaver og utfordringer i livet. Utgangspunktet for opplæringen er tilpassing til elevers ulike personlige forutsetninger og sosiale bakgrunn. Skolens verdigrunnlag er således basert på at all opplæring skal tilpasses den enkelte elev og at alle elever skal sikres en likeverdig opplæring uavhengig av deres kjønn, etniske, kulturelle og nasjonale bakgrunn.

Det blir i dette semesteret satt fokus spesielt på målområdet tilpasset opplæring

Tilpasset opplæring er et sentralt utdanningspolitisk prinsipp. Det innebærer å legge den enkelte elevs/lærlings bakgrunn, forutsetninger og behov til grunn i planleggingen, gjennomføringen og vurderingen av undervisnings- og læringsaktivitetene. 

Temaet omfatter også lærerens oppgaver med å identifisere behov og å sette inn tiltak for elever som trenger særskilt tilrettelagt opplæring.

Studentene skal kunne

· tilpasse opplæringen til elevenes forutsetninger og behov innenfor ordinær klasse/gruppe

· gjennomføre opplæring basert på individuelle opplæringsplaner

· kartlegge elevenes læreforutsetninger ved hjelp av ulike metoder som observasjon, kartleggingsprøver, elevsamtaler osv

· hente eksempler fra elevenes/lærlingenes erfaringsbakgrunn og utnytte og bruke dette i egen planlegging og i gjennomføringen av egen undervisning

· vurdere og bruke elevenes/lærlingenes nærmiljø ved planlegging, gjennomføring og vurdering av ulike læringsaktiviteter og forstå betydningen av å utnytte dette i opplæringen

· gjøre rede for skolens egne tiltak og for støtteapparatet utenfor skolen, for elever som har behov for særskilt tilrettelagt opplæring

· bidra til å identifisere og iverksette tiltak for elever med særskilte opplæringsbehov bl.a. knyttet til ulike lærevansker og sosiale og emosjonelle vansker

· søke kunnskap om hvilke muligheter/rammer den enkelte skole har for spesialpedagogiske tiltak (PP – tjeneste, helsesøster, sosial – pedagogiske tjenester med mer)

· skape et godt læringsmiljø i klassen/gruppen i samarbeid med elever/lærlinger, kolleger og ledelse,


og kunne organisere og lede læringsarbeidet slik at elever/lærlinger får gode betingelser for 


utvikling og læring

· gjennomføre arbeidet/timen etter intensjonene, men med åpenhet og fleksibilitet tilpasset


situasjonsbestemte forhold

· bruke ulike arbeids- og undervisningsformer som tema-, prosjekt- og tverrfaglig arbeid og ulike læremidler (bl a informasjons- og kommunikasjonsteknologi) og kunne reflektere over bruken av disse

· vurdere og bruke ulike former for vurdering av elevarbeid både med og uten karakter.

· kommunisere med egne elever/lærlinger, kolleger, ledelse og andre på måter som bidrar til et 


trygt og utviklende lærings- og arbeidsmiljø

· samarbeide faglig med kolleger om tverrfaglig undervisning og prosjektarbeid og være motivert for slikt samarbeid

· samarbeide med foreldre om elevenes utvikling og læring og kunne informere dem om skolens virksomhet

Hovedfokus 3: (4. semester) 
Samfunn, skole og elev ( samfunnsperspektivet- samspill individ-skole-samfunn )

Hovedfokus settes på forholdet mellom skole, kultur /samfunn, elev. Skolen som samfunnsinstitusjon og kulturbærer i fortid-, nåtid- og i framtidsperspektiv. Opplæringssystemets samfunnsoppgaver og verdigrunnlag. Lærings-og kunnskapssyn i sentrale læreplandokumenter for skolen og arbeidslivet. 

Videre rettes fokus på legitimeringsproblematikk, ulike syn på kunnskap, og forholdet mellom yrkesfag/vitenskapsfag og skolefag.

Didaktikkens hva og hvorfor:


· Idèhistoriske og vitenskapsteoretiske perspektiver på mennesket

· Samfunnsmessige og ideologiske perspektiver på utdanning, skole og oppdragelse

· Utdanningspolitiske og oppdragelsesteoretiske linjer

· Sosialisering, oppvekstvilkår, kultur, sosial klasse og kjønn og etnisitet

· Skolens overordnede oppgave, funksjon og verdigrunnlag, sett både i forhold til samfunnet og den enkelte elev

· Didaktikk. Skolefagenes egenart, legitimering og utvikling. Skolefagenes hva og hvorfor?

· Læreplanene og utdanningsreformene

· Ulike fagsyn, kunnskapssyn og læringssyn

· Pedagogisk utviklingsarbeid, skoleutvikling, skolevurdering

I deler av dette avsluttende semesteret skal studentene reflektere over følgende målområder:

· yrkesrolle og 
· yrkesetikk.

Læreryrket er sammensatt. De oppgaver, forpliktelser og forventninger som er knyttet til lærerrollen er 

mangfoldige og krevende. De ulike sidene ved lærerrollen, som tilrettelegger, formidler, arbeidsleder, 

veileder, medarbeider, forbilde og omsorgsperson setter læreren i valgsituasjoner som krever selvinnsikt og yrkesetisk forståelse. 

Studentene skal kunne:

· vise lojalitet ovenfor formelle rammer som lover, forskrifter og læreplaner, men samtidig 


kunne 

· reflektere kritisk over og være motivert for å bidra til å endre rammene når det er aktuelt

· ta hensyn til og vise respekt for den enkelte elevs/lærlings integritet i undervisningen.

· delta aktivt både i det uformelle og formelle kollegiale fellesskapet ved opplæringsinstitusjonen 

· og kunne gjøre rede for institusjonens organisasjon og ulike sider av dens kultur

· samarbeide med ulike institusjoner i nærmiljøet herunder bedrifter og kunne vurdere ulike sider ved slikt samarbeid.

· beherske de vanligste læreroppgavene og kunne gjøre rede for de forpliktelser som tilligger


læreryrket

· gjennomføre egen undervisning i tråd med det verdigrunnlag opplæringen og læreplanen bygger på

· foreta profesjonelle valg i utøvelsen av læreryrket basert på personlige etiske vurderinger

Fag- og yrkesdidaktikk - 30 eller 15 + 15 studiepoeng (10 eller 5 + 5 vekttall)
Fag- og yrkesdidaktikk omfatter sentrale spørsmål som ligger i skjæringsfeltet mellom yrkeskvalifikasjoner og arbeidsoppgaver, faglig funderte kunnskaper, metodeproblemer, pedagogisk-psykologiske vurderinger og opplærings-, yrkes- og samfunnsrelaterte spørsmål. Problemstillingene omfatter både hva innholdet i et fag/yrke er, hvorfor en arbeider med faget/yrket, hvordan en arbeider med faget/yrket i opplæringen og sammenhengen mellom disse perspektivene. 

Både fag- og yrkesdidaktikk i praktisk- pedagogisk utdanning er innsiktet mot planlegging, gjennomføring og kritisk vurdering av undervisning og læring. Vi finner det derfor naturlig å integrere de to vekttallsenhetene i den grad det er naturlig.
Som et ledd i å framheve viktigheten av den fag- og yrkesdidaktiske delen, skal studentene utarbeide en studieplan for den delen av studiet i sitt fag. Studieplanen skal inneholde alle sentrale deler av rammeplanen og godkjennes av de respektive faglærere/didaktiske veiledere. Planen skal realiseres gjennom praktisk lærerarbeid i samband med praksis og gjennom utredning av målområder som går mer direkte på studentenes egen fagdidaktiske profilering. 

2.0 OPPBYGGING, ORGANISERING, ARBEIDSFORMER

Studiet er organisert i form av 3 deler som til sammen utgjør 60 studiepoeng (20 vekttall) praktisk-pedagogisk utdanning. 

Alle delene inneholder fokuseringsområdene praksis, pedagogikk og fag-/yrkesdidaktikk. 

Studiemodellen baserer seg på samlinger ved HSH eller andre steder, praksisopplæring, selvstudium og arbeidsoppgaver mens en er utenom campus, foruten veiledning, samarbeid og drøfting ved hjelp av ulike IKT-verktøy. Samlingene går over 2-3 dager og fordeles med 3- 4 samlinger pr. semester.

Når det gjelder arbeid med mål knyttet til pedagogikk og generell didaktikk, vil studentene, pga geografiske forhold, måtte forholde seg til en fast storgruppe (region), og til mindre grupper både innenfor eget akademisk fag/yrkesfag og på tvers av disse. 
I fag- og yrkesdidaktikk vil studenten forholde seg til basisgrupper sammensatt av studenter fra eget eller beslektede fag.

Mål og innhold i rammeplanen og i denne planen vil til sammen danne utgangspunktet for aktiviteten på samlingene.

Samlinger
Samlingene vil veksle mellom forelesninger og seminarer som undervisningsform.

Seminarundervisningen har som intensjon at praksis og teori skal integreres, og ha en refleksjonsfremmende dimensjon.

Ulike problemstillinger og ulike metoder anvendes i drøftings- og refleksjonsprosessen der alle deltakere, studenter og fagansatte er likeverdige partnere i det å utforske og forstå noe sammen. Studentene kan få ansvaret for planlegging, gjennomføring og vurdering av enkelte seminarer/eller deler av seminarer med utgangspunkt i et bestemt tema.
Undervisningen i fagdidaktikk vil veksle mellom ulike undervisningsformer.

Fellesforelesninger blir gitt i pedagogikk og didaktikk samt veiledning innenfor IKT.

Det kan i tillegg bli gjennomført kurser i temaer som prosjektarbeid, prosessorientert skriving, logg, IKT og gruppedynamikk.

Studenter må legge fram arbeidsoppgaver - deldokumenter og samlerapporter – som vil fungere som grunnlag for en porteføljebasert avsluttende vurdering i fag- og yrkesdidaktikk i 2. semester og som underlag for en avsluttende muntlig prøve i pedagogikk i 4. semester. 
For at denne utviklingsprosessen skal kunne realiseres, forutsettes det obligatorisk frammøte

(80 %) på samlingene.

Mellomperioder

I periodene mellom samlingene skal studentene arbeide med pedagogikk- og fagdidaktikkoppgaver, både individuelt og i 
samarbeid med medstudenter i basisgruppene.

Pedagogikk- og fagdidaktikklærer vil veilede bl.a. ved hjelp av IKT-baserte hjelpemidler.
2.1 FRITAK OG INNPASSING

Studenter som har fått godkjent deler av PPU-studiet ved andre institusjoner i Norge, kan søke høgskolen om å få innpasse dette i sitt PPU-studium. 

Dette gjelder alle deler av studiet (pedagogikk, fag/yrkesdidaktikk, praksis).

Studenter med utenlandsk lærerutdanning kan søke om å få godkjent hele eller deler av denne som tilsvarende PPU-studiet

3.0 PRAKSISOPPLÆRINGEN

Innledning

I yrker som omfatter arbeid og samspill mellom mennesker, innebærer den praktiske opplæringen en todelt utfordring. For det første skal opplæringen bidra til å utvikle kunnskaper, ferdigheter og holdninger innenfor et faglig arbeidsområde. For det andre skal opplæringen gi kompetanse til å samvirke og samhandle med mennesker en skal arbeide med. Utvikling av en slik sammensatt kompetanse krever læring både gjennom teoristudier og praksiserfaringer - og et nært samspill mellom disse.

All praksisopplæring, også praksisopplæring innen lærerutdanning, har et vesentlig element av formidling av såkalt “taus” eller “innforstått” kunnskap. Dette er fellesbetegnelse på erfaringsbasert kunnskap som ikke er verbalisert og hvor deler av denne tause kunnskapen muligens heller ikke er verbaliserbar. Slik kunnskap vokser fram som resultat av lang erfaring, og den kan etter sin natur bare formidles i konkrete sammenhenger. Taus eller innforstått kunnskap kommer til uttrykk i handling, og læres gjennom handling. Kunnskapen eksisterer og utveksles bare i et sosialt fellesskap og følger derfor yrkesgruppen eller profesjonen. Læring av slik kunnskap krever aktiv deltaking i et yrkesfellesskap med rom for samspill og vekselvirkning mellom erfarne yrkesutøvere og de som skal lære yrket.

I profesjonsstudiene ved universitet og høgskoler, som for eksempel sykepleier-, tannlege-, lege-, veterinær- og lærerutdanning, inngår praksisopplæring som et vesentlig bindeledd mellom studiene ved utdanningsinstitusjonene og utøvelsen av det yrket studentene utdanner seg for. Et typisk trekk er at arbeidet med teoristoffet søkes integrert i praksisdelen, og at de erfaringene studentene tilegner seg gjennom praksisopplæringen, blir ført tilbake til arbeidet med de ulike studiefagene.

Siktemålet med denne måten å organisere studiene på, er at samspillet mellom teori og praksis skal danne grunnlag for utviklingen av den yrkeskompetansen studentene skal tilegne seg.

Praksisopplæring i lærerutdanningen har også vært influert av mester-svenn-modellen. Tidligere var det ikke uvanlig at øvingslærere holdt demonstrasjonsundervisning. Slik undervisning skulle fungere som forbilde og modell for lærerstudenter. I lærerutdanningen er det nå vanlig å basere praksisopplæringen mer på en handlings- og refleksjonsmodell. Her er instruksjon og imitasjon tonet ned til fordel for forklaring og veiledning i dialog mellom studenter og veiledere. Vi tilstreber å gi studentene et kritisk og reflektert syn på opplæring og oppdragelse og på egen praksis. En slik tilnærming kan bidra til å knytte praksiserfaringer til teori og gjøre praksisfeltet både til en arena for refleksjon og bearbeiding. 

Gjennom kommunikasjon med andre vil studentene bruke begreper og prinsipper fra pedagogikk og fagstudier. Praksisopplæringen vil sammen med teoristudiene dermed kunne gi studentene et utgangspunkt og en beredskap for å handle profesjonelt i forhold til de utfordringer som læreryrket representerer. 

Praksis er et handlingsrom med følelser og kontekstavhengige avgjørelser, mens teorien representerer generalisert kunnskap om den virkeligheten studentene skal arbeide i. Teorien bidrar bl.a. til å gi studentene et grunnlag for å utdype, fortolke og reflektere over sine praksisopplevelser og til å kaste lys over det yrket de skal ut i. Det dialektiske samspillet mellom handling og refleksjon skal dessuten bringe fram ny innsikt og bedre praksis. Praksis knyttes dermed opp til hver enkelt av teorikomponentene i utdanningen. Alle parter i utdanningen - pedagogikklærere, lærere i fag/yrkesdidaktikk, praksisveiledere og studenter - skal derfor samarbeide om praksisopplæringen.

Praksisopplæringen skal være den viktigste arenaen for fagdidaktisk refleksjon. Det blir derfor knyttet 

didaktisk teori og veiledning til praksisarenaen.
Det er et mål at det skal være progresjon i praksis. For studenter som ikke er tilsatt i undervisningsstilling starter en med observasjonspraksis individuelt og/eller i gruppe, og avslutter med individuell praksis knyttet til sitt/sine undervisningsfag.

3.1 Organisering og arbeidsformer i praksis

Denne fagplanen bygger på retningslinjer for to typer studenter. Praksisordning for studenter som er 

tilsatt i undervisningsstilling ved en skole. Slike studenter skal i praksisopplæringen ha 200 timer praksis. I tillegg skal de ha minst 40 timer relevant praksisopplæring knyttet til en annen skole eller opplæringsinstitusjon enn den de selv arbeider ved. Dersom det ikke finnes relevant praksisopplæring ved skole i rimelig nærhet, kan andre løsninger vurderes.

Studenter som ikke har undervisningsstilling, skal ha 240 timer praksisopplæring i skole eller annen opplæringsinstitusjon.
Generelle krav:
I løpet av studiet skal studentene delta på ett eller flere prosjekter eller tverrfaglige opplegg der studentens fag inngår. I tillegg skal studenten delta i slikt arbeid som personalmøter, fagseksjonsmøter, teamarbeid, møter med foresatte og elever, ekskursjoner med mer.

Arbeidsmengden for studentene skal tilsvare en lærers fulle arbeidsuke.

Individuell undervisning skal til vanlig tilsvare minst 8 undervisningstimer per uke. Praksissted avtales med høgskolen og kan være grunnskolens mellom- og ungdomstrinn, allmennfaglige- og yrkesfaglige studieretninger i videregående skoler, lærebedrifter og voksenopplæringsinstitusjoner. 

Praksis i opplæringsinstitusjoner skal skje under veiledning. 
Progresjon i praksis

Studentene må ha praksis i de(t) skoleslag de har kompetanse for.
1. og 2. semester

20 timer observasjon med fokus på ett av målområdene for pedagogikk/didaktikk. 
Praksis tilsvarende 80 timer undervisning knyttet til egne undervisningsfag, inkludert gjennomføring av et prosjekt/tverrfaglig opplegg.
Utarbeide arbeidsoppgaver over avtalt tema.


3. semester
80 timer par- eller samarbeidsspraksis (ev. elektronisk samarbeid) der en skal gjennomføre et opplæringsopplegg tilpasset ulike elevers forutsetninger og behov. I denne samarbeidspraksisen (par/gruppe) skal en planlegge, gjennomføre og vurdere ulike typer undervisning basert på gjeldende læreplaner.
Utarbeide arbeidsoppgave over avtalt tema

4. semester 
60 timer egenpraksis der minst 40 timer skal være ved annen skole. 
I praksis skal studentene særskilt arbeide med opplæringens mål og funksjoner i et samfunnsperspektiv.

Utarbeide arbeidsoppgave over avtalt tema

3.2 VEILEDNING OG VURDERING I PRAKSIS
Veiledningen har som mål å støtte den enkelte students profesjonelle utvikling.

Veiledning og vurdering må her sees i sammenheng. Veiledningen er av både skriftlig og muntlig karakter, og skal ha en informerende og utviklende funksjon (prosessvurdering). Studentene skal gjennom hele studiet få veiledning for å utvikle seg videre som lærere. Veiledning er et viktig hjelpemiddel for å kunne reflektere over og vurdere seg selv og sin egen kompetanse i forhold til skolens krav og samfunnets behov.

Veiledningen kan både bli gitt av praksisveileder på praksis- eller arbeidsplassen, av faglig veileder under studiesamlinger, og den kan bli gitt ved hjelp av IKT-baserte hjelpemidler som muliggjør kontakt og oppfølging gjennom hele studieløpet.
Det kan også bli aktuelt med kollegabasert veiledning i lokale/regionale studiegrupper. Veiledningen legges opp slik at studenter både får trening i å ta imot veiledning, og i å gi veiledning til medstudenter og elever. Vurderingen skal omfatte alle målområdene og kompetansekravene i rammeplanen.
Vurderingskriteriene skal være kjente for studentene før praksis tar til. Studenter som ikke viser den ønskede framgang i forhold til målområdene for praksis i første halvdel av studieløpet, kan i løpet av denne perioden få tilråding om å avbryte utdanningen.

Hver enkelt student skal få tilbakemelding om hva de eventuelt må arbeide spesielt med i den videre praksisen.

I tillegg til den fortløpende profesjonsrettede vurderingen av studentens utvikling, vil det også bli foretatt en vurdering av om studenten er skikket til læreryrket. Dette vil skje i henhold til forskrift om skikkethetsvurdering fastsatt av KUF 16.8.99.

Avsluttende vurdering i praksis.

Etter siste praksisperiode får studentene endelig karakter i praksisopplæring etter todelt skala :

Godkjent – ikke godkjent.

Foruten målområdene i rammeplanen, baseres karaktersettingen spesielt på: 
-
studentens faglige kompetanse 
-
studentens sosiale og kommunikative kompetanse

· studentens didaktiske/fagdidaktiske kompetanse

· studentens yrkesetiske kompetanse

· studentens evne til å sette undervisningen inn i en større sammenheng der

      forståelse for skolens plass i samfunnet trekkes inn

· studentens holdninger til elevene og til læreryrket

· studentens utvikling i praksisperioden, foruten generell endrings- og utviklingskompetanse 

· studentens evne til å vurdere seg selv realistisk


Grunnlaget for karaktersettingen bygger på en kvalifisert skjønnsmessig og helhetlig vurdering med utgangspunkt i observasjoner, planleggingsdokumenter og veiledningssamtaler. Formell sluttvurdering av den enkelte students praktiske lærerdyktighet blir gjort av praksisveileder i samarbeid med faglige 

representanter for PPU-studiet ved HSH.
4.0  AVSLUTTENDE VURDERING I PPU-STUDIET
For å kunne gå opp til avsluttende vurdering må studentene oppfylle følgende minstekrav:

· Tilstedeværelse skal være minst 80% på samlinger og andre obligatoriske møter.

· All praksis inkludert før-og etterarbeid til praksis er obligatorisk og må være godkjent
· Alle obligatoriske arbeider/innleveringer skal være godkjent.

· Det blir stilt krav om aktiv deltakelse i seminarer og elektronisk baserte diskusjoner.

Obligatoriske arbeidskrav er:
Arbeidsoppgaver knyttet til 1. og 2. semester: 

a. Rapport fra observasjonspraksis  
b. Fagdidaktisk studierapport som skal inneholde: 
Egen studieplan i fag/yrkesdidaktikk, inkludert plan for praksis 
Refleksjoner over eget gjennomført undervisningsopplegg

Realisering av studieplanens målområder  

Arbeidsoppgaver knyttet til 3. og 4. semester:
a. Praksisrapport fra arbeid på annen skole. Sammenligning av forhold og skolekultur mellom egen og annen skole.
b. Pedagogisk studierapport som skal inneholde:
En refleksjons- og drøftingsoppgave med utgangspunkt i Hovedfokus 2: Læring og læreforutsetninger (eleven i fokus)
Utgreiing om et selvvalgt tema i pedagogisk psykologi og/eller pedagogisk idéhistorie
Et refleksjonsnotat der studenten vurderer og reflekterer over egen deltakelse, læring og utvikling  i PPU studiet. 

Den avsluttende vurderingen
består av mappevurdering og muntlig prøve.
a. Fag/yrkesdidaktikk – 30 eller 15+15 studiepoeng
Mappevurdering vurdert etter gradert vurderingsskala
Mappevurderingen (2. semester) har som grunnlag:

Skriftlig samlemappe for yrkes- eller fagdidaktikk som under betegnelsen ”Fagdidaktisk studierapport” skal inneholde: 
1. Forord

2. Innholdsfortegnelse 
3. Studieplan(er) for fagdidaktikk/yrkesdidaktikk og plan for praksis
4. Utgreiing og refleksjon over valgt undervisningsopplegg

5. Realisering av målområder i aktuell studieplan/studieplaner

6. Observasjonsrapport fra praksis.
Mappevurderingen gir egen karakter i fag-/yrkesdidaktikk
b. Pedagogikk – 30 studiepoeng
Muntlig prøve (muntlig eksamen) vurdert etter gradert vurderingsskala

Den muntlige prøven (4. semester) har som grunnlag:

Samlemappe for pedagogikk med oppgitt spesifisert pensum 
Samlemappen skal inneholde: 
1. Rapport fra praksis ved annen skole. Vurdering av likheter og ulikheter mellom praksisskole og egen skole.
2. Pedagogisk studierapport med følgende deler:

Pedagogisk/didaktisk oppgave med utgangspunkt i Hovedfokus 2: Læring og læreforutsetninger
Utgreiing om et selvvalgt tema i pedagogisk psykologi og/eller pedagogisk idéhistorie
Et refleksjonsnotat der studenten vurderer og reflekterer over egen deltaking, læring og utvikling  i PPU studiet.

Den muntlige prøven gir egen karakter i pedagogikk

Ved avsluttende vurdering i fag/yrkesdidaktikk og i pedagogikk blir det benyttet sensor.
Ved mappevurderingen i fag/yrkesdidaktikk får sensor kopi av den fagdidaktiske studierapporten til vurdering
Ved den muntlige eksamen får sensor et sammendrag av arbeidene i samlemappen til gjennomlesning.

5.0 PENSUMLITTERATUR
Se egen informasjon

Tilrettelegging for læring og utvikling �læreren i fokus





�HYPERLINK "http://munin.hsh.no/lu/Ppu/WEB/leksjonerarkiv.html"��Læringssyn�





�HYPERLINK "http://munin.hsh.no/lu/PPU/WEB/leksjoner.html"��Lærerrollen/


    ledelse�





�HYPERLINK "http://munin.hsh.no/lu/PPU/WEB/leksjonerarkiv.html"��Undervisning�





�HYPERLINK "leksjoner.html"��Veiledning�





�HYPERLINK "leksjoner.html"��Vurdering�





Observasjon,


Refleksjon





Læring og Læreforutsetninger�(eleven i fokus) )





�HYPERLINK "http://munin.hsh.no/home/tm/spesped00/Motiva6a.htm"��Motivasjon�





Barn og unges sin identitet i samfunnet (sosialisering)





Kommunikasjon og klassemiljø





Tilpasset opplæring





Klassen som læringsfellesskap





Samfunnsperspektivet





Utdanningspolitikk





Didaktikk�Oppdraget,�skolens mandat

Skolevurdering

